
Materija je dosegnula onu točku 
. 4 kojoj počinje spoznavati samu see .. 
(Covjek je) zvjezdani način spoznavanja zvijezda. 
George Wald 


Izuzetno golemi broj informacija ugrađen u iznimno sićušni jednostanični zametak 
ishod je spoja goleme količine informacija sadržane u sićušnoj, bičastoj, 
jednostaničnoj spermi, s golemom količinom informacija sadržanoj u sićušnu 
jednostaničnu jajašcu. Različit od svega u svekoliku univerzumu zametak biva 
jedinstvenim, sadržeći iznimnu golemost, gotovo beskonačan broj informacija 
dvostruko kodiranih u dvostrukoj DNK uzvojnici. Tijekom evolucije stanica se uz 
odgovarajuće uvjete iznova i iznova dijelila, milijarde i milijarde puta, sve vrijeme 
noseći u sebi vlastito jedinstveno znanje, vlastiti jedinstveni sadržaj informacija. 
Nakon stanovita vremena ta stanica posta skupom milijarda i milijarda stanica 
organiziranih da jedna s drugom rade, skladno izražavajući znanje i inteligenciju 
koja gotovo nikada ne gubi složenu moć te organizacije. Ta stanica ste Vi. 


No, stanica nije samo puka tvar od koje ste građeni, tvorba od koje ste 
sačinjeni. Ona obuhvaća sve vaše psihološke procese, vaše misli, osjećaje, 
želje, naklonosti, stavove, žudnje ... Gotovo je nemoguće točno predvidjeti 
što će od Vas postati, no možete pokušati upravljati nekim pothvatom i 
svijet će možda, kasnije, razmišljati na drukčiji način jer ste Vi u njemu živjeli. Pitate se pa tko 
sam onda Ja? U osnovi, Vi niste ništa drugo doli ta jedinstvena stanica, slučajno začeta kada 
je jedna od nekoliko stotima milijuna spermatozoidnih stanica, noseći u sebi jedinstveni niz 
uputa na dvostrukoj DNK uzvojnici, jureći ispred ostalih, ušla u jajašce u maternici Vaše majke. 
Uistinu, Vi ste upravo taj beskonačni niz uputa i ništa drugo, jer ona je, jedinstvena stanica, 
sada zajednica stanica, sve što jeste, Vaša koža, Vaša osjetila, Vaš duh, Vaš intelekt. Dakle, Vi 
ste, u svoj svojoj neodređenosti, određeno znanje koje se nastavlja izražavati na beskonačno 
različite načine, jer Vi niste ista osoba kao što ste bili jučer, a bit ćete posve drukčijom osobom 
sutra. Neprestani tijek promjena omogućen je onim što se doima poput njegove oprečnosti - 
preinačujući '(ne)promjenljivim' (epigenetika) kodom sadržanim u Vašoj DNK. Rade li dvije 
oprečnosti udruženo, promjena i nepromjena, ishodit će neprestanim razvojem, odnosno 
onim što nazivamo evolucijom. 


Međutim, datost nije nužnost, stoga razvoj na znači moranje postizanja 
različitosti ili moranje stjecanja više znanja, jer znanje je bili potpuno i cjelovito 
već u samomu početku, odnosno bilo je beskonačno kada je započelo svoj 
razvoj kao informacija pohranjena u jednoj jedinoj stanici. No, ono što se uvijek 
širi i usavršava jest očitovanje toga znanja. Naime, načelo razvoja jest da razvoj 
prožima sve; od evolucije svemira, preko predbiološkog razvoja, kroz biološki 
razvoj, do metabiološkog razvoja, razvoja svijesti, svijesti o svijesti, svijesti o razvoju. 
Čovjekova misao i stvaralačka sposobnost razvijeni su kao odgovor na njegovo okruženje, a 
svaki viši stupanj razvoja pretpostavlja preživljavanje najmudrijih. Dakle, mudrost postaje 
mjerom sposobnosti održanja i rasta, a mudrost nam govori da trebamo slijediti prirodnu 

težnju koja nas prvenstveno čini svjesnima, a potom i svjesnima da smo svjesni. Svjesnost 
omogućuje poimanje života poput cjeline, poimanje beskonačne inteligencije izražene u 
vlastitim umovima i tijelima. 


Grčki je filozof Heraklit rekao: ,,Ne možete dvaput zakoračiti u istu rijeku jer nova voda 
neprestano dotječe.“ 


Radioizotopne studije u laboratorijima Oak Ridge u Kaliforniji potvrdile su 
zamjenu 98% cjelokupnoga broja atoma u našim tijelima svake godine, a taj 
neprestani tijek promjena nadzire, na kvantnoj razini, psiho-tjelesni sustav. 
Priroda nas je učinila misliteljima, eda bismo mogli spoznati istinu kako je bolje 
sebe sagledati poput jedne stanice u tijelu vlastita svemira, jer je ona zrcalo 


mudrosti tog unutarnjeg univerzuma, odnosno unutarnja inteligencija tijela i dio naše 
unutarnje matrice koja se ne može izbrisati, dakle, najviši je genij prirode koji se odražava u 
svima nama. 


Naime, na kvantno mehaničkoj razini nema posve oštre granice koja nas dijeli 
od ostatka svemira, od nežive tvari, jer isti neutroni i protoni sadržani u srcu 


zvijezda, živeći milijardama godina, kao nositelji informacija, nalaze se i u 
nama. 


Svatko od nas, zasebno, tekuća je rijeka atoma i molekula skupljena iz svih krajeva svemira. 
Svatko od nas, ponaosob, sačinjen je od energije koja tako brzo titra da se stvara dojam kako 
smo čvrsta tvar (materija). Svatko od nas, pojedinačno, izboj je energije čiji se valovi šire do 
jedinstvena polja. Svatko od nas, zasebice, spremište je inteligencije koja se ne može iscrpsti, 
jer je cjelina prirode neiscrpna. 


Puko promatranje goleme složenosti zvane razvoj vodi gubljenju u . 
mnogobrojnim promjenama i pomacima koji se u međuvremenu zbivaju. : 
No, sagledavanje stupnjeva složenosti razvojnih procesa kao cjeline, od >% a 
'praznine' (stanja prije Velikoga praska), preko energije, materije i života 
do svijesti o samome sebi, može naznačiti stanovitu pravilnost. Neposredno nakon Velikoga 
praska, kao počela, postojalo je samo načelo energije iz kojega se razvilo novo načelo 
postojanja, materija. lako eonima neživa, upravo je iz nje niknulo novo načelo, život, koji se 
održavao i bujao sve dok se u živim bićima nije rodilo novo načelo, svijest o samome sebi. U 
razvojnu procesu svako od ovih načela bilo je znakovitim iskorakom naprijed, noseći sa sobom 
nova svojstva i obilježja koje se nisu mogla predvidjeti na temelju ranijih stadija. Naime, nova 
je cjelina postajala nešto višom od pukog zbrajanja njezinih dijelova, stoga nije bila predvidiva 
sa stanovišta njezinih sastojaka. 


Čovjek nije ist4ao tkanje života, 
on je samo nit u njemu. 
Što god čini tQanju, čini samome geđi. 
poglavica Seattle 

kdo s Prateći promicanje od energije do materije, od života do svijesti, 
321 đe — možemo pokušati pretpostaviti kako se sve to odigravalo. 
3 Primjerice, čista fizika koja uspijeva opisati elektromagnetsko 
zračenje, ne može predvidjeti ponašanje molekule što je zapravo 
područje kemije, a kemija ne može predvidjeti načela koja upravljaju živim organizmom što je 
područje biologije itd. Svaka od tih razvojnih razina označava zasebnu pojavu, novi poredak u 
nastajanju, no to ne znači da zakoni niže razine više ne vrijede. Naime, osnovne građevne 
čestice, stanice, i dalje se suodnosne prirodnim zakonitostima, atomi zakonu fizike i kemije, a 
makromolekule funkcioniraju prema zakonima molekularne biologije. Dakle, svaki novi 
poredak uključuje sve prethodne i ništa se ne gubi, no ipak se pritom stvara nešto novo, nova 
pojava koja sa sobom donosi način funkcioniranja koji iziskuje novu razinu spoznavanja i 
tumačenja. 


Sve dok se svijet, primjenom postupka reduciranja, pokušava pojmiti 
uglavnom raščlanjivanjem pojava i procesa u manje elemente, ne 
zahvaćaju se svojstva sustava kao cjeline i s teškoćom se spoznaje novi 
način ili novi oblik postojanja kojega su klice vjerojatno prisutne u 
prethodnu obliku pa samo čekaju povoljne uvjete koji će im omogućiti 
očitovanje. 


Dakle, određenja kao što su crno bijelo, dobro zlo, sretno nesretno ne 
omogućuju razumijevanje i pouzdanost za kojima tragamo. Kada se 
jednom otvore vrata novoga načina poimanja, mnogi će zaključiti da je 
najveća snaga u nutrini osobe i 'onoj' količini određena znanja, dakle, u 
primarnim motivacijama, unutarnjim potrebama, unutarnjim stanjima 
... u bilo kojemu danomu trenutku, a napose u kakvoći svjesnosti osobe, 


ukratko u unutarnjoj dinamici ustroja fizičkog i psihičkog energetskog 
polja neke osobe. 


Vaša djeca nisu vaša djeca ... 
Ona gu sinovi i ćeri čežnje Života 
za samim 8060 ... 

Imate čast i odgovornost da djeca dolaze 
Qroz vag, ali ona ne dolaze od vag ... 
Dabo, vaša djeca nisu vaša djeca ... 

Vi nomate pravo na njihove živote .., 
Ona su djeca Života. 
Kahil Gibran 

